פרשת טוכאצ'בסקי

פרשת טוכאצ'בסקי היא פרשה בה הואשמה בבגידה קבוצת מפקדים בכירים של הצבא האדום. ישיבת בית המשפט העליון התקיימה ב-11 ביוני 1937, כל שבעת הנאשמים נמצאו אשמים והוצאו להורג. בשנת 1957 הם זוכו מכל אשמה ושמם טוהר. צוין שהודאות הנאשמים התקבלו לאחר לחץ פיזי ועינויים.
שמאל|ממוזער|200px|מיכאיל טוכאצ'בסקי

רקע
במהלך שנות ה-20, מיכאיל טוכאצ'בסקי מילא תפקיד מרכזי בקישור בין הצבא האדום לבין הצבא הגרמני, ואף ביקר בגרמניה מספר פעמים וקיים קשרים עם ראשי הצבא הגרמני. על רקע זה, שררה עוינות ומתיחות מתמדת בינו לבין קלימנט וורושילוב,        הקומיסר העממי לענייני הצבא. אבלי ניהול מערכת הביטחון בוצע למעשה על ידי טוכאצ'בסקי. על רקע זה הייתה ביניהם מתיחות מתמדת.

לפי זכרונותיו של ולטר שלנברג, בתחילת 1937, גולה רוסי בשם "גנרל סקובלין", שמאוחר יותר התברר כסוכן של הנ.ק.ו.ד., העביר למודיעין הגרמני מידע על קיום אופוזיציה בקרב ראשי הצבא האדום ועל קשרים בין מפקדיו לבין ראשי הצבא הגרמני. אדולף היטלר קיבל החלטה שלא לחקור את ראשי הצבא הגרמני, אך בחר להעביר את המסמכים לברית המועצות, ולהוסיף מסמכים מזויפים  במטרה לחזק את חשדותיו של יוסיף סטלין נגד הצבא האדום. המודיעין הגרמני העביר את החומר המזויף לאדווארד בנש, נשיא צ'כוסלובקיה, שהעביר לברית המועצות. תגובת מוסקבה הייתה מהירה. היא פנתה לשגרירות הגרמנית בבקשה למסמכים נוספים, ואף הציעה לשלם עבור המידע, אשר הועבר תוך זמן קצר.

תהליך המעצרים והחקירות התנהל במהירות חריגה. כבר בינואר 1937, טרם העברת המסמכים הגרמניים, קיבל הממשל הסובייטי דו"ח מודיעיני על קיום קבוצות אופוזיציוניות בצבא. הנאשמים הראשונים, ויטובט פוטנה וויטאלי פרימקוב, נעצרו בפרשה אחרת, אך כבר במשפט מוסקבה הראשון צוינו כחברים בארגון אנטי-סובייטי. למרות הלחץ הרב שהופעל עליהם, הם לא הודו בדבר עד חודש מאי 1937. אחד הנאשמים קארל ראדק, , הצהיר שטוכאצ'בסקי אינו קשור לשם גורם אופוזיציוני. באפריל 1937, חלק מעובדי הנ.ק.ו.ד נעצרו והואשמו כדי שימסרו הודאות נגד ראשי הצבא. תוך זמן קצר בוצעו רוב המעצרים והסתיימה החקירה. ניקולאי יז'וב, ראש המשטרה החשאית הסובייטית, הנ.ק.ו.ד.ך.  מסר לסטלין  דיווח יומי על התקדמות החקירה.

הודאתו של טוכאצ'בסקי, המצויה בארכיון, מכילה כתמי דם, מה שמעיד על השערה סבירה כי חתם עליה תחת לחץ פיזי משמעותי. ההודאה כוללת תיאור פעולות שהוא כביכול ביצע נגד השלטון, ותיאור שיתוף פעולה של נאשמים אחרים, אך אינה כוללת הודאה בריגול לטובת גרמניה. הפרשה שהובילה להוצאתו להורג של טוכאצ'בסקי.  

כתב האישום
בהתאם לכתב האישום, כל הנאשמים היו חברים בארגון צבאי טרוצקיסטי שפעל נגד השלטון. חברי הארגון היו בקשר עם לב טרוצקי ןבנו, גאורגי פיאטקוב, לאוניד סרבריאקוב ניקולאי בוכארין, אלכסיי ריקוב. האישום היה שמטרת הארגון היה הפיכה שלטונית במהלך המלחמה עם גרמניה ופולין. כמו כן, הם הואשמו בהעברת מידע סודי למטה הכללי הגרמני בשנים 1932-1935, עיבוד תוכנית לתבוסת הצבא האדום במהלך המלחמה, הכנת פעולות טרור נגד ראשי המדינה ועיבוד תוכנית להשתלטות של הקרמלין ומעצר ראשי המדינה.

הנאשמים:
 מיכאיל טוכאצ'בסקי, מרשל ברית המועצות, הסגן הראשון לשר ההגנה. נעצר ב-22 במאי.
 יונה יקיר, מפקד ארמייה מדרגה הראשונה. נעצר ב-28 במאי.
 ירונים אובורביץ', מפקד ארמייה מהדרגה הראשונה. נעצר ב-29 במאי.
 אוגוסט קורק, מפקד ארמייה מהדרגה השנייה. נעצר בסוף מאי.
 רוברט איידמן, מפקד קורפוס. נעצר ב-22 במאי.
 ויטובט פוטנה, מפקד קורפוס. נעצר ב-20 באוגוסט 1936.
 בוריס פלדמן, מפקד קורפוס. נעצר בסוף מאי.
 ויטאלי פרימקוב, מפקד קורפוס. נעצר ב-14 באוגוסט 1936.
 יאן גמרניק, סגן שר ההגנה, התאבד לקראת המעצר.

מהלך המשפט
הישיבה היחידה שהתקיימה הייתה ללא נוכחות עורכי דין של הנאשמים ולנאשמים לא הייתה זכות ערעור על החלטת בית המשפט. בפרוטוקול של הדיון לא צוינו שום הוכחות לאשמה. בין חבר השופטים היו ואסילי אולריך (משפטן), קלימנט וורושילוב, סמיון בודיוני ו-5 ראשי צבא נוספים (ש-4 מהם הואשמו בבגידה והוצאו להורג במהלך שנת 1938).

כל הנאשמים נשפטו להוצאה להורג שבוצעה כבר באותו הלילה.

חוקרי הנ.ק.וו.ד שעסקו בפרשה הוצאו להורג במהלך הטיהורים הגדולים.

השלכות הפרשה
בעקבות הפרשה החלו רדיפות נרחבות נגד קציני הצבא האדום. אנשי הנ.ק.וו.ד קיבלו סמכויות נרחבות לניהול החקירות של הקצינים. אלפי קצינים הוצאו להורג או נשפטו לתקופות מאסר ארוכות. חלקם שוחררו לאחר תחילת מלחמת העולם השנייה תוך כך שהוחזרו להם הדרגות והעיטורים. בהתאם לנאמר על ידי קלימנט וורושילוב במהלך 1937-1938 הואשמו בבגידה ופעילות נגד השלטון כ-40 אלף קצינים.

קישורים חיצוניים
 ההודאה של טוכאצ'בסקי

קטגוריה:1937 בברית המועצות
קטגוריה:הצבא האדום
קטגוריה:משפטי ראווה בברית המועצות
קטגוריה:מזוכים בדין